*Informacija o kreditnim aranžmanima proisteklim iz Donatorske konferencije – Brisel, 16.7.2014. godine*

Iako se radilo o Donatorskoj konferenciji, Vladi FBiH na raspolaganje su stavljena isključivo kreditna sredstva. Do današnjeg dana, 24.9.2014. godine, u Budžet Federacije BiH nije uplaćena niti jedna konvertibilna marka donacija, a što se tiče kredita, iako odobren od strane Izvršnog odbora Svjetske banke, „Projekat hitnog oporavka od poplava u BiH“, u iznosu od $ 100 miliona, sredstva još uvijek nisu povućena jer se užurbano radi na dostavljanju projektne dokumentacije od strane nižih nivoa vlasti.

Ukratko o kreditu **SVJETSKE BANKE** - **MEĐUNARODNE ASOCIJACIJE ZA RAZVOJ ZA PROJEKAT PROJEKTA HITNOG OPORAVKA OD POPLAVA U BOSNI I HERCEGOVINI**

Na osnovu provedenih konsultacija državnih i entitetskih institucija, Vijeće ministara BiH 20. maja 2014. godine uputilo je zvanični zahtjev Svjetskoj banci za korištenje grant sredstava navedenog fonda i pružanje pomoći za provođenje detaljne procjene potreba za oporavkom i dostavom finalnog izvještaja do 04. juna 2014. godine. Reagujući na takav zahtjev Svjetska banka, Evropska Unija i Ujedinjene nacije su 23. maja 2014. godine zajednički odgovorile i obavijestile vlasti u BiH da će udružiti svoje resurse i angažovati odgovarajuće stručnjake koji bi proveli brzu Procjenu potreba za oporavkom. Preliminarna procjena šteta je završena, a vlastima BiH prezentiran predmetni izvještaj 18. juna 2014. godine.

Nadležna tijela Svjetske banke odobrila su financiranje Projekta hitnog oporavka od poplava u Bosni i Hercegovini, u ukupnom iznosu od 65.000.000,00 SDR (ekvivalent 100.000.000,00 USD) od čega se putem Supsidijarnih sporazuma prenosi na krajnje dužnike.

- F BiH 47,5 % što iznosi 30.875.000,00 SDR (ekvivalent 47.500.000,00 USD);

- R Srpsku 47,5 % što iznosi 30.875.000,00 SDR (ekvivalent 47.500.000,00 USD);

- Brčko Distrikt 5 % što iznosi 3.250.000,00 SDR (ekvivalent 5.000.000,00 USD).

Sredstva kredita odobravaju se Federaciji pod sljedećim uvjetima i rokovima:

* rok otplate...........................................................................................25 godina
* grace period:.........................................................................................5 godina
* servisni troškovi:........................................................................0,75 % godišnje
* kamatna stopa:...........................................................................1,25% godišnje
* dospijeća:........................................................................................polugodišnje
* datumi plaćanja glavnice i kamata:........15. veljače i 15. kolovoz svake godine

Vlada Federacije Federacije Bosne i Herecegovine je na svojoj 117. sjednici održanoj dana 28.05.2014. godine usvojila Zaključak V. broj: 987/2014 kojim podržava inicijativu da se zaduženjem kod Svjetske banke - Međunarodne asocijacije za razvoj (IDA) osiguraju sredstva za realizaciju Projekta zaštite od Poplava hitnog oporavka od poplava u Bosni i Hercegovini.

Dana 10. juna 2014. godine u Uredu Svjetske banke u Sarajevu, održani su pregovori na kojim je usaglašen nacrt Sporazuma o financiranju između Bosne i Hercegovine i IDA-e, nacrt Projektnog sporazuma između Federacije Bosne i Hercegovine i IDA-e, nacrt Projektnog sporazuma između Republike Srpske i IDA-e i nacrt Projektnog sporazuma između Brčko Distrikta i IDA-e o finansiranju Međunarodne asocijacije za razvoj (IDA) za Projekt.

Na pregovirima su prisustvovali predstavnici Svjetske banke, Ministarstva financija i trezora BiH, Federalnog ministarstva financija, Federalnog ministarstvo poljoprivrede, vodoprivrede i šumarstva, Ministarstva financija RS, Ministarstva poljoprivrede, vodoprivrede i šumarstva RS i Direkcije za financije Brčko Distrikta.

Cilj Projekta je pokrivanje kritičnih potreba i obnavljanje funkcije infrastrukture bitne za javne usluge i ekonomski oporavak u područjima pogođenim poplavama. Projekt se sastoji od nabavke roba za hitni oporavak od katastrofe (logističke robe, robe za rekonstrukciju, robe za sektor energetike i električne energije, kao i robe za oporavak poljoprivrede, pri čemu su kao početni prioriteti određeni gorivo i hrana, poljoprivredne robe), rehabilitacije ključne javne infrastrukture (rehabilitacija ili rekonstrukcija prioritetne regionalne javne infrastrukture putem pod-projekata u područijma pogođenim poplavom, rehabilitacija ili rekonstrukcija prioritetne infrastrukture za pružanje javnih usluga putem pod-projekata u područjima pogođenim poplavom i podrška za implementaciju projekta i izgradnja kapaciteta – (podrška za implementaciju projekta putem pokrivanja operativnih troškova PIU-a Federacije i opreme za implementaciju Projekta i jačanje institucionalnog kapaciteta Federalnih i lokalnih organa unutar Federacije za proaktivni pristup upravljanju rizicima putem pružanja tehničke pomoći i obuke).

*Projekat se sastoji iz tri komponente i to: komponente 1 (robe za hitni oporavak – 27,1 mil KM), komponente 2A (rehabilitacija regionalne infrastrukture – 20,34 mil KM) komponente 2B (rehabilitacija lokalne infrastrukture – 15,01 mil KM), komponenta 3A (podrška za implementaciju projekta – 1,43 mil KM)*

Projekt se sastoji od tri komponente:

**KOMPONENTA 1: ROBE ZA HITNI OPORAVAK OD KATASTROFE**

1. **Status i predviđeni obim.** Oba entiteta su potvrdila svoju osnovnu namjeru da koriste Komponentu 1 za nabavku hitnih roba i roba za rekonstrukciju, kao i za podršku poljoprivrednom sektoru. Iako će prioritet biti korištenje ovih sredstava za nabavke koje su već provedene ili planirane, nužno je jasno odrediti koliko će pribiližno sredstava biti raspoređeno na ovu kategoriju; te koji su prioriteti za angažman dodatnih sredstava. Budući da su za Komponentu 1 planirana sredstva u iznosu do 40% ukupnog kredita ili 40,0 mil USD, Federaciji BiH će u okviru ove komponente imati na raspolaganju 19,0 mil USD što približno iznosi cca. 27,1 mil KM. Prema preliminarnim informacijama Federacija BiH bi mogla pravdati izvršene nabavke u iznosu cca. 8,0 mil KM, a ova sredstva bi se (kao retroaktivno finansiranje) mogla povuči na JRT kao podršku tekućem budžetu, dok bi se ostatak sredstava u iznosu cca. 19,1 mil KM mogao iskoristiti za nabavku hitnih roba.

Ukoliko bi Vlada Federacije BiH ovu mogućnost iskoristila za nabavku onih roba za čiju su nabavku planirana sredstva u tekućem budžetu, odnosno Budžetu Federacije BiH za 2014. godinu, budžet bi se mogao relaksirati za dodatnih 19,1 mil KM. Naime, ukoliko bi se izvršila nabavka određenih roba i njihovo plaćanje izvršilo iz kreditih sredstava, sredstava planirana u budžetu bi se mogla reducirati ili preraspodjeliti na druge pozicije, odnosno na ovaj način bi se mogle ostvariti uštede u budžetu u ekvivalentnom iznosu.

U Budžetu Federacije BiH za 2014. godinu planirani su transferi:

1. Na poziciji Federalnog ministarstva raseljenih osoba i izbjeglica:

* 6142 Tekući transferi pojedincima – Podrška povratku izbjeglica i  prognanih osoba sa područja Posavine iz RS u iznosu od 2.000.000 KM;
* 6142 Tekući transferi pojedincima - Transfer za raseljena lica i povratnike u iznosu od 18.678.000 KM;
* 6142 Tekući transferi pojedincima - Tekući transfer za programe razvoja održivosti povratka u RS  u iznosu od 2.560.000 KM;
* 6151 Kapitalni transferi drugim nivoima vlasti – Podrška implementaciji održivom povratku izbjeglih i prognanih lica sa područja regije Srebrenica  u iznosu od   1.485.000 KM.

1. Na poziciji Federalne direkcije za robne reserve:

* 8214 Nabavka ostalih stalnih sredstava – nabavka robnih rezervi u iznosu od 2.750.000 KM;

1. Na poziciji Federalnog ministarstva poljoprivrede, vodoprivrede i šumarstva:

* 6144 Subvencije javnim preduzećima – Podsticaj za poljoprivredu u ukupnom iznosu 65.800.000 KM, od čega je Programom utroška ovih sredstava kao pomoć područjima pogođenim poplavama planirano 3.225.250 KM.

Pored navedenog, u okviru ovog projekta mogla bi se izvršiti nabavka urgentnih roba i opreme za potrebe Federalne uprave civilne zaštite.

Slijedom navedenog korištenje sredstava iz Komponente 1 može se predstaviti na sljedeći način:

|  |  |  |  |
| --- | --- | --- | --- |
| **Iznos kredita za Federaciju BiH** | **47.500.000,00 USD** | | **67.871.087,50 KM** |
| **Komponenta 1** | **19.000.000,00 USD** | | **27.148.435,00 KM** |
| - povrat u budžet (retroaktivno finansiranje) | |  | 8.000.000,00 KM |
| - nabavka urgentnih roba u okviru projekta | |  | 19.148.435,00 KM |

Imajuću u vidu navedene mogućnosti, te rizike ostvarenja prihoda planiranih budžetom za 2014. godinu, Federalno ministarstvo finansija-financija predlaže sljedeći raspored utroška sredstava u okviru Komponente 1:

|  |  |  |
| --- | --- | --- |
| **Budžetski korisnik** | **Plan u budžetu** | **Nabavka iz kredita** |
| Federalno ministarstvo raseljenih osoba i izbjeglica | 18.678.000,00 KM | 9.000.000,00 KM |
| Federalno ministarstvo poljoprivrede, vodoprivrede i šumarstva | 3.225.250,00 KM | 3.225.250,00 KM |
| Federalna direkcija robnih rezervi | 2.750.000,00 KM | 3.923.185,00 KM |
| Federalna uprava civilne zaštite |  | 3.000.000,00 KM |
| **Ukupno** |  | **19.148.435,00 KM** |

Realizacija navedenog plana podrazumijeva usaglašavanje plana nabavki i pripremu liste, odnosno specifikacije roba čija bi se nabavka provela u skladu sa hitnim procedurama Svjetske banke, te prilagođavanje Programa utroška sredstava za podsticaj poljoprivredi u kojem se jasno naznačilo da će se umjesto novčanih podsticaja, kao pomoć poljoprivrednicima na područjima pogođenim poplavama izvršiti dodjela poljoprivrednih roba (sjemenski materijal, stočna hrana, stočni fond, poljoprivredna mehanizacija i sl). Što se tiče transfera za raseljena lica i izbjeglice, oni su i do sada realizirani direktnom dodjelom građevinskog materijala i opreme ovim kategorijama.

U svrhu razmatranja i poduzimanja narednih aktivnosti potrebno je da navedeni budžetski korisnici odrede osobe koje će biti zadužene za komunikaciju sa osobljem Svjetske banke, Federalnim ministarstvom finansija-financija i Jedinicom za implementaciju projekta (PIU)

**KOMPONENTA 2: REHABILITACIJA KLJUČNE JAVNE INFRASTRUKTURE**

**Podkomponenta 2A: Rehabilitacija regionalne infrastrukture**

1. **Alokacija sredstava.** Iako je Procjena potreba za oporavkom u toku dizajniranja projekta bila u toku, već tada je bilo jasno da je javna infrastruktura najteže pogođena u sektorima transporta, energetike, zaštite od poplava i u manjoj mjeri javni objekti (bolnice, škole, administrativne zgrade). Na osnovu raspoloživih informacija, Federalno ministarstvo finansija-finacija je, u saradnji sa resornim ministarstvima, tokom nedavnih diskusija Svjetskoj banci predložilo sljedeću okvirnu alokaciju sredstava za Komponentu 2A koju, kada za to dođe vrijeme, treba da potvrditi i Nadzorni odbor projekta.

Sveukupna alokacija za Federaciju BiH u okviru ove komponente iznosi 14,25 mil USD, a predložena je sljedeća raspodjela sredstva:

* Sektor transporta -10,7 mil USD ili 15,28 mil KM (jednaka raspodjela sredstava između JP Ceste Federacije BiH i JP Željeznice FBiH);
* Sektor zaštite od poplava -2,3 mil USD ili 3,28 mil KM (korisnik Agencija za vodno područje rijeke Save);
* Ostala javna infrastruktura – 1,25 mil USD ili 1,78 mil KM (sanitanje šteta na objektima Porezne uprave FBiH i drugim administrativnim objektima koji su u nadležnosti Federacije BiH).

Ispod su navedeni sljedeći koraci za Komponentu 2A. Principijelni dogovor je da se tokom naredne misije izvrši evaluacija i odluči kako vršiti obradu svake aktivnosti, međutim, tim Svjetske banke je naveo da je spreman to razmotriti i ranije putem video-konferencije, ako domaći partneri budu spremni.

* Informacije o alokacijama već su proslijeđene resornim ministarstvima i nadležnim institucijama.
* Institucije nadležne za svaku alokaciju trebaju definirati svoje glavne prioritete i dostaviti ih Svjetskoj banci, PIU-u i ministarstvu finansija; ti prioriteti trebaju biti u skladu s Projektnim kriterijima podobnosti i sveukupnom Procjenom potreba za oporavkom.
* Zajednički sastanak osoblja zaduženog za stručne, nabavne i aspekte okolišnih i socijalnih zaštitnih politika sa strane Svjetske banke i korisnika treba biti organiziran za svaki sektor, bilo tokom naredne misije, ili ako bude hitno prije toga, putem video-konferencije, da bi se dogovorili: a) tehnički obim i ima li potrebe za daljom projektnom dokumentacijom; b) metod nabavke za svaku aktivnost; c) okolišna provjera i mjere, ako je potrebno.
* Za aktivnosti koje su dogovorene da krenu odmah, relevantna institucija i PIU trebaju zajedno raditi na pripremi ponudbene dokumentacije, pri čemu je resorna institucija zadužena za stručne aspekte, a PIU za nabavku i sveukupan proces.

**Podkomponenta 2B: Rehabilitacija lokalne infrastrukture**

**4. Alokacija sredstava.** Kako je dogovoreno tokom pripreme Projekta, izbor najteže pogođenih općina će biti zasnovan na obimu štete po glavi stanovnika, a alokacija sredstava između najteže pogođenih općina će biti zasnovana na obimu štete, sveukupnom broju stanovnika i stepenu razvijenosti ili siromaštva. Na osnovu okvirne Procjene potreba za oporavkom (naročito šteta na stambenom fondu po općinama), kao i dodatnih informacija koje su dali entiteti, tim Svjetske banke je pripremio i dostavio entitetskim ministarstvima finansija jednostavan model s parametrima koji se može koristiti za identifikaciju i alokaciju sredstava između najteže pogođenih općina.

Sljedeći koraci za Komponentu 2B su:

* Alokacija sredstava između općina treba biti završena i potvrđena od strane ministarstva finansija (ili Nadzornog odbora projekta, kada bude uspostavljen);
* Općine trebaju biti obaviještene o alociranim sredstvima, kao i o kriterijima podobnosti za aktivnosti na lokalnom nivou;
* Općine trebaju pripremiti prvu listu potencijalnih aktivnosti i razmotriti je s odnosnim PIU-om da bi potvrdili njihovu generalnu podobnost;
* Za svaku aktivnost treba pripremiti obrazac aktivnosti prije finalnog pregleda od strane PIU-a i potvrde od strane Nadzornog odbora projekta;
* PIU će paralelno nastaviti s timom Svjetske banke razgovore kako najbolje grupirati, uraditi projekte, nabaviti i vršiti nadzor nad aktivnostima na lokalnom nivou.

**KOMPONENTA 3: PODRŠKA ZA IMPLEMENTACIJU PROJEKTA I IZGRADNJA KAPACITETA**

**Podkomponenta 3A: Podrška za implementaciju projekta**

**5. Operativni priručnik.** Priprema i usvajanje Operativnog priručnika je prioritet, obzirom da je on uslov za isplatu za Komponente 2 i 3.PIU će raditi na osnovu Projektnih priručnika za postojeće projekte koje financira Banka, kao i Dokumenta o procjeni projekta (PAD) i pripremiti poglavlja koja se odnose na Aranžmane implementacije i organizaciju PIU-a, nabavku, financijsko upravljanje, izvještavanje, monitoring i evaluaciju. Paralelno, tim Svjetske banke se obavezao da će uraditi nacrt poglavlja o projektnom ciklusu i kriterijima podobnosti za Komponentu 2, na osnovu Dokumenta o procjeni projekta. Obje strane imaju za cilj da urade prvi nacrt do 11.07.2014., tako da se sva otvorena pitanja, ako ih bude, mogu razmotriti tokom naredne misije.

**6. Osoblje i jačanje PIU-a.** Obzirom na značajan obim posla na implementaciji projekta, očekuje se da će biti potrebno jačanje postojećeg PIU-a, uključujući koordinatore projekta, kao i osoblje za okolišne i socijalne zaštitne politike, te po potrebi fiducijarno i operativno osoblje. Sljedeći koraci koji su neophodni su:

- PIU će pripremiti i dostaviti Banci jednostavan plan jačanja i budžet PIU-a, koji će biti ugrađen u plan nabavke. Angažovanje koordinatora projekta će biti odmah pokrenuto.

Na osnovu podataka o štetama na području općina pogođenim elementarnim nepogodama, sredstava se raspoređuju općinama kako slijedi:

|  |  |  |  |
| --- | --- | --- | --- |
| **R. br.** | **Općina** | **Iznos u USD** | **Ekvivalent u KM** |
| 1. | Domaljevac -Šamac | 465.560,00 | 681.146,00 |
| 2. | Doboj Jug | 225.257,00 | 329.567,00 |
| 3. | Maglaj | 978.670,00 | 1.431.862,00 |
| 4. | Orašje | 624.678,00 | 913.947,00 |
| 5. | Odžak | 606.209,00 | 886.926,00 |
| 6. | Sapna | 206.572,00 | 302.229,00 |
| 7. | Žepče | 463.222,00 | 677.726,00 |
| 8. | Doboj Istok | 152.108,00 | 222.544,00 |
| 9. | Sanski most | 653.982,00 | 956.821,00 |
| 10. | Tuzla | 1.383.670,00 | 2.024.405,00 |
| 11. | Kladanj | 166.983,00 | 244.308,00 |
| 12. | Zavidovići | 489.035,00 | 715.492,00 |
| 13. | Srebrenik | 488.650,00 | 714.929,00 |
| 14. | Živinice | 654.736,00 | 957.924,00 |
| 15. | Zenica | 1.133.635,00 | 1.658.586,00 |
| 16. | Lukavac | 471.494,00 | 689.828,00 |
| 17. | Olovo | 113.972,00 | 166.749,00 |
| 18. | Gračanica | 464.093,00 | 679.000,00 |
| 19. | Kalesija | 369.862,00 | 541.134,00 |
| 20. | Usora | 72.067,00 | 105.439,00 |
| 21. | Teočak | 75.545,00 | 110.528,00 |
|  | **Ukupno** | **10.260.000,00** | **15.011.088,00** |

Sa **EBRD-om** i **EIB-om** se konstantno razgovara, no još uvijek nisu utvrđeni ni konkretni projekti, a ni modaliteti buduće saradnje, koja bi bila rezultat Donatorske konferencije iz Brisela.

**Međunarodni monetarni fond** (MMF) je FBiH, u okviru IV SBA, doznačio dodatnih 92 mil KM (187 za BiH u omjeru 49 % FBiH, 49 RS i 2 % BD), predviđenih za sanaciju pada javnih prihoda usljed prirodne nepogode, a isti su ugrađeni u II Rebalans budžeta FBiH i utrošeni, odnosno planirani na slijedećim pozicijama:

Dodatnih 92 miliona KM, koje su pripale FBiH iz dodatnog dijela sredstava, predviđenog za sanaciju šteta, odnosno pada javnih prihoda su raspoređene u okviru II Rebalansa budžeta FBiH i to kako slijedi:

* 25 miliona KM je doznačeno Federalnom Zavodu PIO/MIO za održavanje likvidnosti i redovnu isplatu penzija, što je knjiženo kao otplata verifikovanog duga prema Zavodu PIO/MIO
* 27 miliona KM je predviđeno u budžetu za sanaciju pada prihoda od indirektnih poreza
* 40 miliona KM je stavljeno na raspolaganje kantonima po uslovima koje propisuje MMF

Još jednom želim istaći da su sredstva MMF-a doznačena i prije Donatorske konferencije i nemaju nikakve veze s istom.